laion/Wikipedia-Exotic huggingface dataset:
מרכז מורשת תימן

בית מורשת יהדות תימן ומורשת העיר ראש העין הוא מכון להעצמה של מורשת תימן. המרכז הוקם ביוזמת עיריית ראש העין, שראשוני תושביה באו מתימן בתחילת שנות ה-50 של המאה ה-20. בית מורשת יהדות תימן שוכן במבנה מנדטורי שהוכרז לשימור על ידי הרשות המקומית. המבנה עבר תהליך שיקום והתאמה, וכיום משמש משכן קבע לבית מורשת יהדות תימן ולבית `יד לבנים`. המבנה בבעלות עיריית ראש העין ומנוהל על ידי העירייה. במהלך הכנת התערוכות ביקרו במקום תלמידים, מורים ואורחים, אשר סייעו לפיתוח המקום ותרמו לתהליך הקמת המוזיאון. במרכז מוצגת מורשת יהדות תימן כפי שבאה לידי ביטוי במבצע העלייה לארץ במאמץ שנקרא "מרבד הקסמים". המקום מהווה מרכז מבקרים בו ניתן לצפות ביצירות תכשיטים שיוצרו על ידי תכשיטנים מקרב העולים מתימן. המרכז מקיים פעילות לדור הצעיר, המעצימות את מורשתם התרבותית של יהודי תימן בנושאי מוזיקה ריקוד שירה ותכשיטנות. בית מורשת יהדות תימן שוכן במבנה מנדטורי שהוא שריד של בסיס תחזוקה של חיל האוויר הבריטי משלהי תקופת המנדט הבריטי. עם קום המדינה הפך מחנה בריטי זה לנטוש, והוסב לשימוש כמחנה מעבר לעולים מתימן בשנים 1949 עד 1950. לאחר מכן שימש מבנה זה כבית תינוקות עבור המשפחות שהתגוררו באזור. בראשית שנות החמישים של המאה העשרים, עם הקמת היישוב ראש העין, שימש המבנה לצרכים שונים: מגורים זמניים לעולים חדשים, בית ספר לבנות, מחסן מועצה ותחנת כיבוי אש. בשנות התשעים של המאה העשרים החלה הרשות המקומית, בשיתוף עמותת בית מורשת, לשקם ולשפץ את המבנה, על מנת להשמישו כמבנה ציבור. בשנת 2004 בערך, עבר בית מורשת למשכן זה, לאחר שהיה ממוקם במבנים אחרים שונים ברחבי ראש העין. המבנה נמצא במרכזו של הגרעין ההיסטורי של היישוב, בסמיכות למוסדות ציבור בעיר ולצירי תחבורה ראשיים, ועל תוואי היסטורי-תיירותי משולט. בית מורשת יהדות תימן ומורשת העיר, והארכיון ההיסטורי ראש העין בית מורשת יהדות תימן ומורשת העיר, והארכיון ההיסטורי ראש העין מפות, תצוגת קבע בית מורשת יהדות תימן ומורשת העיר, והארכיון ההיסטורי ראש העין תצלומים היסטוריים, תצוגת קבע בית מורשת יהדות תימן ומורשת העיר, והארכיון ההיסטורי ראש העין מדיה וקבצים בנושא מרכז מורשת תימן בוויקישיתוף בית מורשת יהדות תימן ומורשת העיר, באתר עיריית ראש העין בית מורשת יהדות תימן ומורשת העיר, והארכיון ההיסטורי ראש העין, באתר http://www.rosh-haayin.muni.il בית מורשת יהדות תימן, באתר /cms.education.gov.il ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
אוסטאוקלצין

אוסטאוקלצין הוא חלבון לא קולגני שנמצא במח עצם ובשן. הוא מופרש מאוסטאובלסטים – התאים האחראיים ליצירת עצם, ותפקידו לשמר הומאוסטזיס של משק הסידן ומינרלים אחרים. הוא מתנהג גם כהורמון בגוף הגורם לתאי בטא בלבלב לייצר אינסולין ובאותו זמן לנתב תאי שומן לשחרר את ההורמון אדיפונקטין שמעלה את הרגישות לאינסולין. Jonathan Sarfati, Bone building: perfect protein, Creation Ministries International GRCh38: Ensembl גרסה 89: ENSG00000242252 - Ensembl, מאי 2017 GRCm38: Ensembl גרסה 89: ENSMUSG00000074489 - Ensembl, מאי 2017 "Human PubMed Reference:". "Mouse PubMed Reference:". Lee NK, Sowa H, Hinoi E, Ferron M, Ahn JD, Confavreux C, Dacquin R, Mee PJ, McKee MD, Jung DY, Zhang Z, Kim JK, Mauvais-Jarvis F, Ducy P, Karsenty G (באוגוסט 2007). "Endocrine regulation of energy metabolism by the skeleton". Cell. 130 (3): 456–69. doi:10.1016/j.cell.2007.05.047. PMC 2013746. PMID 17693256. {{cite journal}}: (עזרה)תחזוקה - ציטוט: multiple names: authors list (link) ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.
אליפות העולם בשחייה

אליפות העולם בשחייה (באנגלית: The FINA World Championships או World Aquatics Championships) היא תחרות השחייה החשובה ביותר בעולם למעט תחרויות השחייה באולימפיאדה. האירוע מאורגן על ידי FINA (פדרציית השחייה הבינלאומית). ענפי הספורט שבהן מתחרים באירוע הם: שחייה, קפיצה למים, קפיצה למים מגובה, שחייה במים פתוחים, שחייה צורנית וכדורמים. תחרויות השחייה נערכות בבריכה אולימפית (50 מטר) בלבד. האירוע נערך לראשונה בבלגרד 1973 ובמשך כ-20 שנה (1978-1998) נערך כל 4 שנים, שנתיים לפני ואחרי האולימפיאדה. המטרה הייתה ליצור אירוע נוסף בסדר גודל עולמי כל שנתיים (אליפות עולם ואולימפיאדה לסירוגין). משנת 1998 נערך האירוע כל שנתיים, בשנים אי זוגיות, בעקבות עליה במספר המדינות המשתתפות (מספר הפדרציות הלאומיות בשחייה עלה מ-106 בשנת 1978 ל-197 בשנת 2008) וכמות הספורטאים (במטרה לתת מענה לספורטאים רבים ככל האפשר להוכיח עצמם בסדר גודל עולמי). הכסף הרב המגיע מנותני החסויות, אפשר את העלאת התדירות של התחרויות. תחרויות שחייה במים פתוחים החלו בפרת' 1991, בתחרות ל-25 ק"מ. (ג) - גברים (נ) - נשים (מ) - משולב נשים וגברים כולל את אליפות העולם בשחייה 2023 שיא(*). ארצות הברית ארצות הברית: 1978, (23 מדליות זהב, 44 מדליות בסך הכל) כולל את אליפות העולם בשחייה 2023 כולל את אליפות העולם בשחייה 2023 מלבד השחייה הצורנית שהתחרות באליפות העולם היא לנשים בלבד, בשאר הענפים ההשתתפות היא של שני המינים. ערך מורחב – כדורמים באליפויות העולם טורניר נשים טורניר גברים מקפצה גמישה ממטר אחד מקפצה גמישה מ-3 מטר פלטפורמה קשיחה מ-10 מטר קפיצה סינכרונית ממקפצה גמישה מ-3 מטר קפיצה סינכרונית מפלטפורמה קשיחה מ-10 מטר תחרות משולבת סינכרונית ממקפצה גמישה מ-3 מטר תחרות משולבת סינכרונית מפלטפורמה קשיחה מ-10 מטר תחרות משולבת קבוצתית ממקפצה גמישה מ-3 מטר ומפלטפורמה קשיחה מ-10 מטר ערך מורחב – קפיצה למים מגובה התחרויות נכנסו למסגרת אליפות העולם מברצלונה 2013 נשים ממקפה בגובה של 20 מטר גברים ממקפה בגובה של 27 מטר סגנון חופשי: 50 מטר, 100 מטר, 200 מטר, 400 מטר, 800 מטר ו-1500 מטר סגנונות גב, חזה ופרפר: 50 מטר, 100 מטר ו-200 מטר סגנון מעורב אישי: 200 מטר ו-400 מטר שליחים חופשי: 4x100 מטר ו-4x200 מטר שליחים מעורב: 4x100 מטר שליחים חופשי: 4x100 מטר שליחים מעורב: 4x100 מטר 5 ק"מ 10 ק"מ 25 ק"מ תחרות קבוצתית ל-5 ק"מ יחידות: טכני וחופשי זוגות: טכני וחופשי קבוצתי: טכני וחופשי צירוף חופשי זוגות: טכני וחופשי שחייניות שזכו בלפחות 5 מדליות זהב (כולל אליפות העולם 2023) שחיינים שזכו בלפחות 5 מדליות זהב (כולל אליפות העולם 2023)   משחה אולימפי מדיה וקבצים בנושא אליפות העולם בשחייה בוויקישיתוף
קונטרה (משחק וידאו)

קונטרה (באנגלית: Contra) הוא משחק וידאו אשר פותח על ידי חברת קונאמי בשנת 1987. אף על פי שהמשחק פותח במקור עבור מכונות הארקייד, הוא צבר פופולריות רבה רק בהמשך לאחר ששווק לקונסולות משחק נוספות ובמיוחד לאחר ששווק לקונסולת המשחק NES של נינטנדו. השחקן שולט בלוחם קומנדו בודד או בצמד לוחמים אשר נלחמים לאורך המשחק בצבא חייזרים באי מרוחק במטרה לסכל את תוכניתם להשתלט על כדור הארץ. לוחמי הקומנדו מאובזרים במקלעים חצי אוטומטיים בעלי כמות בלתי מוגבלת של תחמושת ומסוגלים לנוע ולירות לשמונה כיוונים שונים. כל נגיעה באחד מהאויבים, פגיעה של כדור או נפילה לתוך תהום הורגת באופן מיידי את השחקן. לאורך כל שמונת שלבי המשחק, מסך המשחק נוטה להכיל מספר רב של אויבים ועשרות כדורים אשר נעים בכיוונים שונים בבת אחת. ברוב שלבי המשחק ניתן לירות באובייקטים דוממים שונים אשר לעיתים קרובות מעניקים קפסולות שונות אשר מכילות כלי נשק משופרים, חסינות זמנית מפגיעות או פונקציות נוספות. היכולות המשופרות הללו אובדות במידה ודמות השחקן נהרגת. ניתן לשחק במשחק בשני שחקנים בו זמנית. שני השחקנים משחקים זה לצד זה על גבי מסך המשחק וחייבים לתאם את פעולותיהם על מנת שלא להיפסל וכדי להתקדם. בעקבות ההצלחה הרבה לה זכה המשחק, לאורך השנים פותחו לו מספר רב של משחקי המשך: קונטרה, במסד הנתונים הקולנועיים IMDb (באנגלית)
חיסון DNA

חיסון DNA היא שיטה להגנה על אורגניזם ממחלה באמצעות הזרקה של DNA מהונדס גנטית על מנת לייצור תגובה חיסונית. תרופות המבוססות על חומצות גרעין עודן ניסיוניות, ונעשה בהן שימוש נגד מספר מודלים של מחלות נגיפיות, חיידקיות ופרזיטיות, כמו גם נגד מספר מודלים של גידולים. לחיסוני DNA יש מספר יתרונות על פני חיסון קונבנציונלי, ובפרט היכולת לעורר טווח רחב של תגובות חיסוניות. חיסונים הם בין ההישגים הגדולים ביותר של הרפואה המודרנית - במדינות מתועשות, הביאו החיסונים לדיכוי של מקרים טבעיים של אבעבועות שחורות, וכמעט דיכאו לחלוטין את מחלת הפוליו, ואילו מחלות אחרות כגון טיפוס, Rotavirus, צהבת A ו-B מבוקרות היטב. עם זאת, חיסונים קונבנציונליים מכסים רק חלק מן המחלות, ומחלות שאין להן חיסון יעיל הורגות מדי שנה מיליוני בני אדם. בין המחלות הנפוצות שאין להן חיסון יעיל - איידס, צהבת C ומלריה. חיסוני "דור ראשון" הם חיסוני אורגניזם מלא – בצורות של אורגניזם חי, מוחלש או מומת. חיסונים של צורה חיה או מוחלשת של אורגניזם, כדוגמת חיסוני פוליו וחיסוני אבעבועות שחורות, מסוגלים לעורר תגובות של תאי T הורגים (TC or CTL), תאי T מסייעים (TH) ויצירת נוגדנים. ואולם, יש סכנה שצורות מוחלשות של פתוגן יחזרו למצב מסוכן, ויהיו מסוגלות לגרום למחלה באנשים בעלי כשל חיסוני (כגון חולי איידס). חיסון באמצעות אורגניזם מת מונע סכנה זו, אולם צורה כזו לא מסוגלת לייצר תגובות ספציפיות של תא T הורג, ועשויה לא לעבוד כלל במחלות מסוימות. על מנת למזער סיכונים אלו, פותחו חיסוני "דור שני". אלו חיסונים המכילים מרכיבים מוגדרים כגון חלבונים אנטיגניים (כגון טטנוס או דיפתריה) או מרכיבי חלבון רקומביננטי (כמו אנטיגן פני שטח של צהבת B). חיסונים אלו יכולים גם כן לייצר תגובות נוגדנים ותאי TH, אך לא תגובות של תאי T הורגים. חיסוני DNA הם חיסוני "דור שלישי", אשר עשויים מפיסות DNA מעגלי חיידקי קטן, (הנקרא פלסמיד) אשר הונדס גנטית כך שייצר חלבון ספציפי (אנטיגן) ממיקרואורגניזם. חיסון ה-DNA מוזרק לתאי הגוף, שם ה"מנגנון הפנימי" של התאים המארחים "קורא" את ה-DNA והופך אותו לחלבונים פתוגנים. מאחר שחלבונים אלו מזוהים כזרים, כאשר הם מעובדים בתא ונחשפים על פניהם, מערכת החיסון מודלקת, ובעקבות זאת מתעורר טווח של תגובות חיסוניות. חיסוני DNA התפתחו מניסויי ריפוי גני "כושלים". ההדגמה הראשונה של תגובה חיסונית לפלסמיד מוחדר הייתה כאשר עכבר שחוסן בפלסמיד המבטא הורמון גדילה אנושי הפיק נוגדנים במקום שינוי בגדילה. חברת הביוטכנולוגיה ModeRNA פיתחה חיסון המכיל mRNA כנגד נגיף הקורונה. מדיה וקבצים בנושא חיסון DNA בוויקישיתוף Robinson HL, Pertmer TM (2000). "DNA vaccines for viral infections: basic studies and applications". Adv. Virus Res. 55: 1–74. doi:10.1016/S0065-3527(00)55001-5. PMID 11050940. Alarcon JB, Waine GW, McManus DP (1999). "DNA vaccines: technology and application as anti-parasite and anti-microbial agents". Adv. Parasitol. 42: 343–410. doi:10.1016/S0065-308X(08)60152-9. PMID 10050276.{{cite journal}}: תחזוקה - ציטוט: multiple names: authors list (link) Tang, D.; Devit, M.; Johnston, S.A. (1992). "Genetic immunization is a simple method for eliciting an immune response". Nature. 356 (6365): 152–154. doi:10.1038/356152a0. https://www.modernatx.com/modernas-work-potential-vaccine-against-covid-19
סמל הנח"ל

סמל הנח"ל, המכונה גם "המגל והחרב" או "המעוין", הוא סמלו ההיסטורי של הנוער החלוצי הלוחם על גלגוליו השונים בצה"ל לאורך השנים. כיום, הסמל מופיע על תג היחידה אותו עונדים חיילי הנח"ל הנמצאים במהלך פרק המשימה וכן חיילי נח"ל המשרתים במפקדות חיל החינוך השונות. חיילי חטיבת הנח"ל עונדים תג היחידה הנושא מוטיבים מסמל הנח"ל (סמל החטיבה מכונה בפי חייליה "התרנגול"). הסמל מורכב ממגל הנשען על חרב בשתי נקודות ומעוטר בעלי זית. עם הקמת היחידה בשנת 1949, הייתה זו ממשימותיו העיקריות של קצין החינוך דאז, סרן אורי טל, ועימו קצין נוסף, סגן אהרון גלס, לדאוג לסמל היחידה. לפיכך, מונתה וועדה מכינה אשר תפקידה בחירת רעיון לסמל הנח"ל. הוועדה המליצה על סמל המשלב את רעיונות העבודה וההגנה, לפי מסורת הפלמ"ח, לו מהווה הנח"ל כמעין ממשיך רעיוני, ובהתאם למשימות הנח"ל - יישוב הארץ בדרך ההתיישבות העובדת והגנה על גבולותיה. לעיצוב הסמל נבחר הצייר שלמה ויתקין, אז מורה לציור במוסד בצלאל. ויתקין חיפש עצמים שיגלמו את רעיונות העבודה וההגנה ושישתלבו טוב מבחינה גרפית. כך נולד קונספט המגל, המסמל את העבודה, הנשען על החרב, אותה שאל ויתקין מסמל הפלמ"ח. בהמשך עטף ויתקין את הסמל בחצי עיגול של עלי זית, המסמלים את השאיפה לשלום, שיצרו ביחד עם המגל עיגול שלם. החרב עוצבה כך שתפרוץ את מעגל המגל והעלים, מה שהקנה לסמל, מבחינה גרפית, תחושה על עוצמה וכוח. עם השנים יושרו עלי הזית (מה שהקנה לסמל את צורת המעוין הייחודית בקרב סמלי היחידות בצה"ל), וזאת לאחר שהובחן כי סמל הנח"ל מזכיר במידה מסוימת את סמלה של חטיבה בצה"ל. הסמל, כאמור, שימש את כל היחידות הקשורות לנח"ל לאורך השנים. במשך תקופה מסוימת הוא אף נענד כסיכת השיוך החיילי על כומתות חיילי הנח"ל. עם הקמת חטיבת הנח"ל בשנת 1982 עוצב סמל היחידה בהשראת סמל הנח"ל. כיום, הסמל הוא תג היחידה של בני הגרעינים בפרק המשימה ושל חיילי הנח"ל המשרתים במפקדות חיל החינוך. בני גרעינים נוהגים בנוסף לענוד את הסמל בצורת סיכה (סיכת "הנח"לון") על חפי כיס שמאל בחולצת המדים (בנות - כיס ימין). אנדרטת הנח"ל בפרדס חנה, המנציחה את זכר חללי הנח"ל וחיל החינוך והנוער אשר נפלו במערכות ישראל, עוצבה על ידי האדריכל חנן הברון בהשראת הסמל. במבט אווירי המבנים יוצרים את סמל המגל והחרב. תחת פיקוד נח"ל, בתקופות שונות, היו כ-10 גדודים. לכל גדוד היה דגל ייחודי. כל הדגלים של הגדודי נח"ל היו בצבע ירוק-כהה, בקנטון הדגל נמצא סמל הנח"ל, בשליש השלישי מהתורן נמצא פס לבן עליו רקום גבעול של צמח או שיבולת. את הדגלים עיצב אמציה כץ. בשונה משאר היחידות בצה"ל, את ראש התורן של דגל גדוד נח"ל היה מעטר סמל נח"ל ולא סמל צה"ל. טקס עם דגל גדוד נח"ל 908. שגריר אוסטריה מגיע לבית הנשיא, 1972, משמר כבוד עם דגל גדוד נח"ל 908. דגל גדוד נח"ל 905 בטקס הקמת היאחזות נח"ל דקלה בסיני, יולי 1969. דגל גדוד נח"ל 950 בטקס פתיחת מפגן ומצעד צה"ל בירושלים ע"י נשיא המדינה יצחק בן צבי. 1958. דגל גדוד נח"ל בטקס הקמת היאחזויות נח"ל אשחר ועצמון בגליל, מאי 1979. דגל גדוד נח"ל בטקס הקמת היאחזויות נח"ל אשחר ועצמון בגליל, מאי 1979. לכל היאחזות נח"ל היה דגל מלבני עם סמל הנח"ל במרכזו ושם של היאחזות בחלקו התחתון של הדגל. בטקסי איזרוח ההיאחזות הדגל היה מועבר מצה"ל לנציגי המתיישבים. דגל היאחזות נח"ל תקוע דגל היאחזויות נח"ל אשחר בטקס הקמתו, מאי 1979. צה"ל בחילו - אנציקלופדיה לצבא ולביטחון - כרך "נח"ל", הוצאת רביבים. עמוד 11. מוזיאון הנח"ל באתר הנח"ל
יוסף גינצבורג

הברון יוסף (אוסיפ) יווזל גברילוביץ' גינצבורג (ברוסית: Осип (Иосиф-Евзель) Гаврилович Гинцбург‏; 1812, ויטבסק – 12 בינואר 1878, פריז) היה בנקאי ונדבן יהודי-רוסי, ראש משפחת גינצבורג. יוסף גינצבורג נולד בעיר ויטבסק שבמערב האימפריה הרוסית וגדל בתחום המושב היהודי. צבר עושר רב במלחמת קרים, ובשנת 1859, בהיותו בן 47, פתח בעיר סנקט פטרבורג בנק גדול בשם "יוסף יווזל גינצבורג", שעד מהרה הפך לאחד מן המוסדות הפיננסיים החשובים ברוסיה. במהלך השנים תרם הבנק רבות להקמת מסילות ברזל ולפיתוח כריית זהב בסיביר. בסנקט פטרבורג פעל לטובת הקהילה היהודית. בשל עושרו ומעמדו היה גינצבורג בעל השפעה אצל השלטונות, ופעל לשיפור מעמד היהודים ולהתרת מגוריהם כתושבי קבע גם מחוץ לתחום המושב. בשנת 1863 הקים גינצבורג בית כנסת ראשון בעיר. כן תרם לתלמוד תורה בווילנה, עיר מוצאו של אביו גבריאל. הודות למאמציו של גינצבורג, התקנות ביחס לשירות יהודים בצבא הצאר הושוו בשנת 1874 לאלה האמורות ביחס לשירותם של בני עממים אחרים. גינצבורג היה פילנתרופ שנודע בתמיכתו באמנים ובאנשי רוח יהודים, בהם למשל הפסל מרק אנטוקולסקי, ובביתו היה מצוי תמיד מקבץ שלהם. בשנת 1872 קיבל מידי הדוכס הגדול של הסן את התואר ברון. ב- 1874 קיבל אישור של הצאר להשתמש בתואר זה בתחומי האימפריה הרוסית, הודות לתרומה שהעניקה המשפחה לרוסיה. יוסף גינצבורג נפטר בפריז בחורף 1878, באמצע שנות ה-60 לחייו. בנו של יוסף גינצבורג, נפתלי הרץ (הוראצי) גינצבורג (Гораций; 1833–1909), היה אף הוא בנקאי, נדבן ומנהיג ציבור. מדיה וקבצים בנושא יוסף גינצבורג בוויקישיתוף "יוסף גינצבורג", במהדורת 1901–1906 של האנציקלופדיה היהודית (באנגלית) יוסף גינצבורג, באתר אנציקלופדיה בריטניקה (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
לינדה באק

לינדה בראון באק (באנגלית: Linda Brown Buck; נולדה ב-29 בינואר 1947) היא ביולוגית אמריקאית, זוכת פרס נובל לפיזיולוגיה ורפואה לשנת 2004. באק נולדה בסיאטל שבמדינת וושינגטון, הבת האמצעית מבין שלוש בנות לאב מהנדס חשמל ואם עקרת בית. לאחר שסיימה ב-1975 תואר ראשון במיקרוביולוגיה ופסיכולוגיה באוניברסיטת וושינגטון, עברה באק לדאלאס שבטקסס, שם עשתה את הדוקטורט במחלקה למיקרוביולוגיה במרכז הרפואי אוניברסיטת טקסס סאות'ווסטרן. ב-1980 עברה לניו יורק ללימודי הפוסט דוקטורט באימונולוגיה באוניברסיטת קולומביה. בקולומביה עבדה באק במעבדתו של פרופסור ריצ'רד אקסל, שעמו ועם אריק קנדל שיתפה פעולה שנים קודם לכן במחקר בתחום מדעי המוח. בעבודתה עם אקסל התמחתה באק בטכניקות בביולוגיה מולקולרית, בין השאר בשיבוט תאי עצב של אורגניזם המודל ארנבת ים (Aplysia). ב-1985 נחשפה למחקר בנושא חוש הריח, והחליטה להתמקד בתחום זה. ב-1988 החלה את עבודת המחקר שלה בחיפוש אחר קולטני ריח, וב-1991 פרסמה יחד עם אקסל את ממצאיהם בתחום במאמר פורץ דרך. באק ואקסל הראו כי קולטני הריח הם ממשפחת הקולטנים המצומדים לחלבון G שנמצאים באפיתל בעומק האף. ב-1991 עברה באק לבוסטון לאחר שקיבלה משרה במחלקה למדעי המוח בבית הספר לרפואה של אוניברסיטת הרווארד. בהרווארד התקדמה לדרגת פרופסור חבר ב-1996 ולפרופסור מן המניין ב-2001. עבודתה בשנים אלו התרכזה במחקר כיצד מאורגנים קולטני הריח וכיצד מעבד המוח את האותות מהם, על מנת לאפשר לזהות ולהפריד בין ריחות שונים. ב-2002 חזרה באק לסיאטל ומכהנת כפרופסור (Affiliate Professor) באוניברסיטת וושינגטון ועמיתה במכון מחקר הסרטן ע"ש פרד האטצ'ינסון. ב-2003 נבחרה לחברה באקדמיה הלאומית למדעים של ארצות הברית וזכתה בפרס גרדנר למחקר רפואי. ב-2004 זכתה יחד עם ריצ'רד אקסל בפרס נובל לפיזיולוגיה ורפואה, וב-2008 נבחרה לחברה באקדמיה האמריקאית לאמנויות ולמדעים. ב-2015 נבחרה לעמיתה זרה של החברה המלכותית. מדיה וקבצים בנושא לינדה באק בוויקישיתוף אתר האינטרנט הרשמי של לינדה באק לינדה באק, באתר פרס נובל (באנגלית) פרופיל של לינדה באק פרופיל באתר המכון הרפואי הווארד יוז לינדה באק, באתר אנציקלופדיה בריטניקה (באנגלית) Nobel Laureate and Fred Hutch researcher Linda Buck elected to Royal Society, אתר מכון פרד האטצ'ינסון, 1 במאי 2015
נעים

האם התכוונתם ל... נעים (מחזה) – מחזה מאת א. ב. יהושע נעימות (נועם הליכות, נועם) – אחת מ"חמש התכונות הגדולות" בפסיכולוגיה "נעים" - תוכנית רדיו יומית ותיקה בגלגלצ אישים נעים (משורר בהאי) – משורר בהאי שפעל בסוף המאה ה-19 ןתחילת המאה ה-20 יובל נעים (יליד 1967) – כדורגלן עבר ומאמן כדורגל ישראלי יעל נעים (ילידת 1978) – זמרת ישראלית-צרפתייה לי נעים (ילידת 1984) – עיתונאית ישראלית רענן נעים (1935–2009) – היה איש ציבור ישראלי, חבר הכנסת העשירית מקומות בני נעים – עיירה פלסטינית בנפת חברון ערב א-נעים – כפר בדואי במשגב אישים ששמם הפרטי הוא נעים נועם (פירושונים) נעימה (פירושונים)
ינקו

האם התכוונתם ל... אברם ינקו – מהפכן רומני אריק ינקו – כדורגלן ישראלי מארק יאנקו – כדורגלן אוסטרי מרסל ינקו – אמן ותאורטיקן אומנות ישראלי רומני קרול ינקו – היסטוריון יהודי צרפתי אישים ששמם הפרטי הוא ינקו
גאון (פירושונים)

האם התכוונתם ל... גאון – אדם בעל אינטליגנציה ויצירתיות גבוהות במיוחד מהממוצע באוכלוסייה גאון חישוב – אדם הניחן ביכולת חישוב יוצאת דופן תסמונת סוואנט – אוטיסט גאון בעל יכולות מנטליות יוצאות מגדר הרגיל גאון (סדרת טלוויזיה) – סדרת טלוויזיה דוקומנטרית של חברת נשיונל ג'יאוגרפיק גאון אחזקות – חברת החזקות שמשקיעה בתחום המים בישראל אישים ששם משפחתם "גאון" משה דוד גאון – חוקר יהדות המזרח בארץ ישראל ובעולם; אביהם של בני גאון ויהורם גאון בני גאון – איש עסקים ישראלי בעז גאון – עיתונאי, בנו של בני גאון משה גאון – פרסומאי, בנו של בני גאון יהורם גאון – זמר ושחקן ישראלי, חתן פרס ישראל לזמר עברי תלמידי חכמים שכונו "גאון" בעבר שימשה המילה "גאון" כתואר ייחודי לתלמידי חכמים שהיו גדולי הדור בבבל, וששימשו כראשי ישיבות סורא ופומבדיתא. בימינו התואר משמש כתואר חשיבות תורני כללי, המתייחס לכל תלמיד חכם גדול. גאונים – תוארם של ראשי ישיבות סורא ופומבדיתא שבבבל ושל ישיבת ארץ ישראל ב"תקופת הגאונים" (מסוף המאה ה-6/‏7 ועד אמצע המאה ה-11) רב האי גאון – אחרון גאוני בבל, ראש ישיבת פומבדיתא; בנו של רב שרירא גאון רב יהודאי גאון – ראש ישיבת סורא במאה ה-8, מחשובי תקופת הגאונים רב נטרונאי גאון – מגאוני סורא במאה ה-9 רב סעדיה גאון (רס"ג) – ראש ישיבת סורא במאה ה-10 רב עמרם גאון – ראש ישיבת סורא לאחר ר' נטרונאי גאון, במאה ה-9 רב שרירא גאון – ראש ישיבת פומבדיתא במאה ה-10 הגאון מווילנה – רבי אליהו בן שלמה זלמן קרמר, הגר"א – מגדולי האחרונים
מחוזות תאילנד

מבחינה מנהלית תאילנד מחולקת ל-76 מחוזות (จังหวัด, changwat) ואזור הבירה. שם המחוז זהה לשם עיר הבירה שלו. מקובל לאגד מחוזות ל-6 מרחבים. כל מחוז מחולק לנפות. מדיה וקבצים בנושא מחוזות תאילנד בוויקישיתוף מידע על חלוקה מנהלית של תאילנד
שנאן

האם התכוונתם ל... הר שנאן (שייח' עבד) – הגבוה בהרי נפתלי שבגליל העליון אישים ששמם שנאן: אביגדור שנאן – פרופסור אמריטוס בחוג לספרות עברית, ספרות יידיש ופולקלור יהודי והשוואתי באוניברסיטה העברית בירושלים גיורא שנאן – ציוני, פעיל בארגוני המחתרות, סגנו של יצחק שדה בפלמ"ח שכיב שנאן – חבר הכנסת השבע עשרה מטעם מפלגת העבודה
קמארינה

קמארינה (ביוונית: Καμάρινα, בלטינית: Camarina) היא עיר עתיקה בחוף הדרומי של סיציליה, כ-27 קילומטרים דרומית-מזרחית לג'לה (טראנובה), ממנה נותרו בימינו שרידים בלבד. קמארינה נוסדה ב-599 לפנה"ס על ידי מתיישבים מסירקוסאי, אך נחרבה על ידי העיר המייסדת ב-522 לפנה"ס. הריסות קמארינה נמצאות כיום בתחומי סנטה קרוצ'ה קמרינה (Santa Croce Camerina) שבנפת רגוזה. אנשי ג'לה הקימו את העיר מחדש ב-461 לפנה"ס. יחסיה עם סירקוסאי היו כפי הנראה עוינים, אך למרות שעמדה לצדה של אתונה ב-427 לפנה"ס, במהלך המלחמה הפלופונסית, היא הושיטה עזרה מסוימת לסירקוסאי אויבתה בשנים 415-413 לפנה"ס. קמארינה נחרבה על ידי הקרתגים ב-405 לפנה"ס, שוקמה על ידי טימולאון ב-399 לפנה"ס לאחר שננטשה בפקודת דיוניסיוס הראשון (טיראן סירקוסאי), אולם נפלה לידי הרומאים ב-258 לפנה"ס, במהלך המלחמה הפונית הראשונה. העיר נהרסה כליל ב-853 לספירה. מאחר ששכנה בין גבעות חול נודדות, בסביבה שאין בה מחצבי אבן, נשדדו כל אבני הבניין של בתיה גם על ידי יושבי טראנובה עצמם. לפיכך לא נותר ממנה דבר זולת קטע קטן של חומת מקדש אתנה ויסודותיהם של בניינים אחדים. חלקים של חומת העיר והנקרופוליס נחשפו בחפירות ארכאולוגיות ונחקרו. זמן קצר לפני החרבת העיר בידי הקרתגים בסוף המאה ה-5 לפנה"ס פרצה בה מגפה מסתורית. התעורר חשד כי הביצה, שהגנה על העיר מצפון מפני שכניה העוינים, היא המקור למחלה הלא מוכרת והועלתה הצעה לייבשה. כשנועצו אנשי העיר באורקל, הייתה תשובתו כי אל להם לעשות זאת, משום שהמגפה תחלוף מעצמה עם הזמן. התמרמרות התושבים הלכה וגברה, ולמנהיגי העיר לא נותרה כל ברירה אלא לייבש את הביצה בניגוד לעצת האורקל. ואומנם, משעה שהביצה יובשה לא נותר דבר שיוכל לעצור את התקדמות חיילי הצבא הקרתגי. הקרתגים כבשו את העיר, החריבוה עד היסוד והרגו את כל תושביה לפי חרב. את הסיפור אודות ביצת קמארינה מביא הגאוגרף הרומי סטראבון. מן העיר נותרו שרידים מועטים בלבד, ובהם קברים מן המאה ה-7 לפנה"ס והריסות מקדש אתנה. לא הרחק מהם התגלה נקרופוליס ובו קברים מן המאות ה-5 וה-4 לפנה"ס. חלק מן הממצאים שנחשפו במקום מוצגים במוזיאון הארכאולוגי של סירקוזה. מדיה וקבצים בנושא קמארינה בוויקישיתוף אתר האינטרנט הרשמי של קמארינה ערך זה כולל קטעים מתורגמים מהערך Camarina מהמהדורה האחת-עשרה של אנציקלופדיה בריטניקה, הנמצאת כיום בנחלת הכלל
יפתח

האם התכוונתם ל... אישים: יפתח הגלעדי – שופט בתקופת השופטים שמעון יפתח – איש צבא ישראלי אחר: יפתח (קיבוץ) – קיבוץ חטיבת יפתח – חטיבה של צה"ל במלחמת העצמאות עוצבת יפתח – חטיבה 679 ולאחר מכן 434, לחמה במלחמת יום הכיפורים ומלחמת לבנון השנייה. יחידת יפת"ח – יחידה העוסקת בפיתוח אמצעי לחימה לצה"ל. מבצע יפתח – מבצע של צה"ל במלחמת העצמאות מרחב יפתח – אחד מארבעת מרחבי מחוז תל אביב. יפתח (אורטוריה, קריסימי) – אורטוריה מאת ג'אקומו קריסימי אישים ששמם הפרטי הוא יפתח
מחוזות איי שלמה

מבחינה מנהלית איי שלמה מחולקים ל-9 מחוזות ואזור עיר הבירה (Capital Territory). חלוקה זו בתוקף משנת 1995.
מחוזות ונואטו

מחוזות ונואטו אלו ששת המחוזות של מדינת ונואטו, אשר מחולקים גם הם לנפות. בדרך כלל הנפה מהווה אי ספציפי. שמות המחוזות באנגלית מורכבות מאותיות הראשונות של האיים המרכיבים את המחוז. מדיה וקבצים בנושא מחוזות ונואטו בוויקישיתוף